Région de Ouacif 26. Win yebγan Ali yarew-it-id ,win yebγan lesfenǧ yefk nnan-as. (Win yebγan kra ixedem-it) 27. Izem d Muḥend it-yenγan cciεa-as d abuεamran . (cciεa) 28. Bu yiles medden akk ines. (leḥdaqa) 29. Ineẓd ineẓd iwaggur εamayen ad nger azeṭṭa. (win ur nxeddem ara azal i lweqt) 30. Iles aẓiḍan yeṭṭeḍ tasedda. (leḥdaqa) 31. Afus ur tewεiḍ ara suden-it. (D aqezzeb) 32. Ulawen rǧu-as aγref,bnadem rǧu-as asulef (leḥnana) 33. At ttuba n uqelmun Rebbi yettak-d εlaḥsab ulawen. (Win yumnen s rebbi) 34. Yuker ḥedreγ,yeggul umneγ. (lekdeb) 35. Zwareγ-t γer lǧamaε,yezwer-iyi γer tẓallit. (tixidas) 36. Iles d uḥdiq, ul d uḥriq. (nḥas) 37. Temzel tixsi d yelli-s kul yiwet tεelleq s acekkab-is. (aẓar) 38. Alγem ur iwala ara taεrurt-is , iwala tin n gma-s (win ihedren γef madden) 39. Yewweḍ ul i imenna ,yeṭṭes ihenna ,yertaḥ i menna d tmenna. (lebγi ) 40. Ttif win yeṭṭsen d uγilif,wala win yekkren d nndama. (aḥezzeb) 41. A leqḍaε,yerna-k leḥder. (leḥder) 42. Awal ma γezzif yefra, ma γezzif ad yarew kra. (Tuzya n wawal) 43. Nnig ubrid,ddaw ubrid leqrar-is d abrid . (abrid) 44. Gma-k d gma-k,γurek ad k-iγur uḥbib (tagmat) 45. Ttif tidet yesseqraḥen ,lekdeb lkdeb yessefraḥen. (Tidet) 46. Lbenna n wawal d tamuγli. (Aḥesses ) 47. Ṛzan yizmawen ,ččan wuccanen (cciεa) 48. Rregmat d awal ,tisusaf d aman. (leqbiḥ) 49. Rgem ur d-ttader ara isem-iw ,susef ur ttḥaz ara ajlal-iw. (leqbeḥ) 50. Ur ttili d tament ad k-mecḥen akk medden, ur ttili d ilili ad k-susfen medden.